《续感兴二十五首 其七》
宋代·方一夔

鸿钧大气力，日夜转范模。赋予有定形，不与万变俱。

君看三春时，动植纷万殊。一气自结束，谁与施粉朱。

人生况知识，均此造化垆。岂是风火煽，假合成形躯。

恋恋千岁药，莽莽三生涂。从渠梦幻论，袖中得玄珠。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。